《越溪春·壬辰岁三月十三寒食日用欧公起句》
清代·黄之隽

三月十三寒食日，天是看暖天。暖风叶叶衫罗软，被游丝、引到暖边。

晴绿皆香，落红如雨，迷住春船。

饧箫何处吹圆。小语隔林传。几重暖影柳影里，傍轻阴、细袅茶烟。

金粉一双蝴蝶，人前舞过溪前。

作者简介：（1668—1748）清江苏华亭人，字石牧，号𢈪堂。康熙六十年进士，官编修。曾提督福建学政。坐事罢官。性喜藏书，工诗文，著述甚富。有《𢈪堂集》，又集句为《香屑集》。